In nomine sancte et individue Trinitatis. Ego Luca, de Juliaco priorissa, existentium memorie et futurorum posteritati notum fieri volo, quod communi assensu sororum nostrarum, domino Neveloni de Rameru et Helwidi uxori sue; per vite sue spatium, illam partem quam in decima Alneti habebamus, habendam concessimus, conditione equidem tali eis profatam decimam concessimus, quod post obitum ipsorum, omni abjecta amicorum suorum calumpnia, ad ecclesiam de Juliaco sam sepefata decima rediret. Propter autem hujus decime concessionem, nobis centum solidos Divionenses dominus Nevelo et Helwdis uxor ejus dederunt. Hujus rei testes sunt: Osmundus tunc temporis prior, Lambertus, camerarius, frater Giroudus, Lambertus de Lingonis, Hulricus Trecensis archidiaconus, Giraudus archidiaconus, Renaudus prepositus de Rosneiaco, Gyrardus sacerdos de Alneto.